《因旧》
宋代·苏辙

君不见林上鹊，冬深始营巢，
及春巢已成。又不见梁上燕，
春深作窠，及夏雏已生。
我为一区屋，三年费经营。
纷纷伐梧楸，日厌斤斧声。
老境能几何，何日安余龄。
一言愧吾儿，事忌与力争。
青杨易三栋，赤榆换双楹。
指顾行即具，构筑役亦轻。
酇侯念子孙，不处高閈闳。
吾今何人斯，此则坐右铭。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。